钦定古今图书集成/明伦汇编/氏族典/第161卷 > 韩匡嗣
## 钦定古今图书集成/明伦汇编/氏族典/第161卷 > 韩匡嗣

按《辽史韩知古传》：“知古子匡嗣，以善医直长乐宫，皇
后视之犹子。应历十年，为太祖庙详稳。后宋王喜隐
谋叛，辞引匡嗣，上置不问。初，景宗在藩邸，善匡嗣，即
位拜上京留守。保宁末，以留守摄枢密使。时宋人取
太原，乘胜逼燕，匡嗣与沙惕隐休哥侵宋军于满城
方阵，宋人请降，匡嗣欲纳之。俄而宋军鼓噪，匡嗣弃”
旗鼓遁。军还，帝怒，令诛之。皇后引诸内戚徐为开解，
上乃杖而免之。既而遥授晋昌军节度使。乾亨二年，
改西南面招讨使。卒。后追赠尚书令。五子：德源、德让、
德威、德崇、德凝。